
EUROOPAN PARLAMENTIN PÄÄTÖSLAUSELMAESITYS
yhteisöverotussääntöjen lisäuudistuksesta
(2022/2146(INI))
Euroopan parlamentti, joka
–	ottaa huomioon eri jäsenvaltioissa sijaitsevien lähiyhtiöiden välisiin korko- ja rojaltimaksuihin sovellettavasta yhteisestä verotusjärjestelmästä 3. kesäkuuta 2003 annetun neuvoston direktiivin 2003/49/EY (”korko- ja rojaltidirektiivi”)[footnoteRef:1], [1:  EUVL L 157, 26.6.2003, s. 49.] 

–	ottaa huomioon eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 30. marraskuuta 2011 annetun neuvoston direktiivin 2011/96/EU (”emo-tytäryhtiödirektiivi”)[footnoteRef:2], [2:  EUVL L 345, 29.12.2011, s. 8.] 

–	ottaa huomioon sisämarkkinoiden toimintaan suoraan vaikuttavien veron kiertämisen käytäntöjen torjuntaa koskevien sääntöjen vahvistamisesta 12. heinäkuuta 2016 annetun neuvoston direktiivin (EU) 2016/1164 (”veronkiertodirektiivi I” tai ”ATAD I”)[footnoteRef:3] ja direktiivin (EU) 2016/1164 muuttamisesta siltä osin kuin on kyse verokohtelun eroavaisuuksista kolmansien maiden kanssa 29. toukokuuta 2017 annetun neuvoston direktiivin (EU) 2017/952 (”ATAD II”)[footnoteRef:4], [3:  EUVL L 193, 19.7.2016, s. 1.]  [4:  EUVL L 144, 7.6.2017, s. 1.] 

–	ottaa huomioon hallinnollisesta yhteistyöstä verotuksen alalla ja direktiivin 77/799/ETY kumoamisesta 15. helmikuuta 2011 annetun neuvoston direktiivin 2011/16/EU (”direktiivi hallinnollisesta yhteistyöstä verotuksen alalla” tai ”DAC 1”)[footnoteRef:5], direktiivin 2011/16/EU muuttamisesta siltä osin kuin on kyse pakollisesta automaattisesta tietojenvaihdosta verotuksen alalla 9. joulukuuta 2014 annetun neuvoston direktiivin 2014/107/EU (”DAC 2”)[footnoteRef:6], direktiivin 2011/16/EU muuttamisesta siltä osin kuin on kyse pakollisesta automaattisesta tietojenvaihdosta verotuksen alalla 8. joulukuuta 2015 annetun neuvoston direktiivin (EU) 2015/2376 (”DAC 3”)[footnoteRef:7], direktiivin 2011/16/EU muuttamisesta siltä osin kuin on kyse pakollisesta automaattisesta tietojenvaihdosta verotuksen alalla 25. toukokuuta 2016 annetun neuvoston direktiivin 2016/881 (”DAC 4”)[footnoteRef:8], direktiivin 2011/16/EU muuttamisesta siltä osin kuin on kyse veroviranomaisten pääsystä rahanpesun torjuntaa koskeviin tietoihin 6. joulukuuta 2016 annetun neuvoston direktiivin 2016/2258 (”DAC 5”)[footnoteRef:9], direktiivin 2011/16/EU muuttamisesta siltä osin kuin on kyse raportoitavia rajatylittäviä järjestelyjä koskevasta pakollisesta automaattisesta tietojenvaihdosta verotuksen alalla 25. toukokuuta 2018 annetun neuvoston direktiivin (EU) 2018/822 (”DAC 6”)[footnoteRef:10] ja hallinnollisesta yhteistyöstä verotuksen alalla annetun direktiivin 2011/16/EU muuttamisesta 22. maaliskuuta 2021 annetun direktiivin (EU) 2021/514 (”DAC 7”)[footnoteRef:11], [5:  EUVL L 64, 11.3.2011, s. 1.]  [6:  EUVL L 359, 16.12.2014, s. 1]  [7:  EUVL L 332, 18.12.2015, s. 1.]  [8:  EUVL L 146, 3.6.2016, s. 8.]  [9:  EUVL L 342, 16.12.2016, s. 1.]  [10:  EUVL L 139, 5.6.2018, s. 1.]  [11:  EUVL L 104, 25.3.2021, s. 1.] 

–	ottaa huomioon veroriitojen ratkaisumekanismeista Euroopan unionissa 10. lokakuuta 2017 annetun neuvoston direktiivin (EU) 2017/1852 (”EU:n riitojenratkaisudirektiivi”)[footnoteRef:12], [12:  EUVL L 265, 14.10.2017, s. 1.] 

–	ottaa huomioon direktiivin 2013/34/EU muuttamisesta siltä osin kuin on kyse tiettyjen yritysten ja sivuliikkeiden tuloverotietojen ilmoittamisesta 24. marraskuuta 2021 annetun Euroopan parlamentin ja neuvoston direktiivin (EU) 2021/2101 (”julkista maakohtaista raportointia koskeva direktiivi”)[footnoteRef:13], [13:  EUVL L 429, 1.12.2021, s. 1.] 

–	ottaa huomioon monikansallisten konsernien ja suurten kotimaisten konsernien maailmanlaajuisen vähimmäisverotason varmistamisesta unionissa 14. joulukuuta 2022 annetun neuvoston direktiivin (EU) 2022/2523 (”pilaria 2 koskeva direktiivi”)[footnoteRef:14], [14:  EUVL L 328, 22.12.2022, s. 1.] 

–	ottaa huomioon hyväksymistä odottavat komission ehdotukset, erityisesti yhteisestä yhteisöveropohjasta (COM(2016)0685), yhteisestä yhdistetystä yhteisöveropohjasta (COM(2016)0683) ja digiverotuspaketista (COM(2018)0147 ja COM(2018)0148), sekä parlamentin kannat näihin ehdotuksiin,
–	ottaa huomioon 15. heinäkuuta 2020 annetun komission tiedonannon ”Oikeudenmukaista ja yksinkertaista verotusta koskeva toimintasuunnitelma elpymisstrategian tueksi” (COM(2020)0312),
–	ottaa huomioon 18. toukokuuta 2021 annetun komission tiedonannon ”2000-luvun yritysverotus” (COM(2021)0251),
–	ottaa huomioon 22. joulukuuta 2021 annetun komission ehdotuksen neuvoston direktiiviksi monikansallisten konsernien maailmanlaajuisen vähimmäisverotason varmistamisesta unionissa (COM(2021)0823) sekä parlamentin kannan tähän ehdotukseen[footnoteRef:15], [15:  EUVL C 479, 16.12.2022, s. 89.] 

–	ottaa huomioon 6. joulukuuta 2022 kokoontuneen talous- ja raha-asioiden neuvoston päätelmät,
–	ottaa huomioon tammikuussa 2022 julkaistun komission tutkimuksen ”Tax compliance costs for SMEs – An update and a supplement: final report”,
–	ottaa huomioon Euroopan tulevaisuuskonferenssin lopullisia tuloksia koskevan raportin ja 4. toukokuuta 2022 antamansa päätöslauselman toimista Euroopan tulevaisuutta käsittelevän konferenssin päätelmien johdosta[footnoteRef:16], [16:  Hyväksytyt tekstit, P9_TA(2022)0141.] 

–	ottaa huomioon 11. toukokuuta 2022 annetun komission ehdotuksen neuvoston direktiiviksi vieraan ja oman pääoman ehtoisen rahoituksen verokohtelua tasavertaistavaa vähennystä ja korkojen vähennyskelpoisuuden rajoittamista yhteisöverotuksessa koskevien sääntöjen vahvistamisesta (COM(2022)0216), 
–	ottaa huomioon 13. lokakuuta 2022 esitetyn komission vaikutustenarvioinnin kannanottopyynnön ehdotuksesta neuvoston direktiiviksi yritysten tuloverotusta Euroopassa koskevasta kehyksestä (BEFIT-kehys), 
–	ottaa huomioon komission puheenjohtajan Ursula von der Leyenin Euroopan parlamentin täysistunnossa 19. lokakuuta 2022 pitämän puheen Eurooppa-neuvoston 20.–21. lokakuuta 2022 pidetyn kokouksen valmisteluista,
–	ottaa huomioon 16. maaliskuuta 2023 annetun komission tiedonannon ”EU:n pitkän aikavälin kilpailukyky vuoden 2030 jälkeen” (COM(2023)0168),
–	ottaa huomioon 23. maaliskuuta 2023 annetut Eurooppa-neuvoston päätelmät,
–	ottaa huomioon 7. lokakuuta 2021 antamansa päätöslauselman haitallisia verokäytäntöjä koskevan EU:n politiikan uudistamisesta (käytännesääntötyöryhmän uudistaminen mukaan luettuna)[footnoteRef:17], [17:  EUVL C 132, 24.3.2022, s. 167.] 

–	ottaa huomioon 15. helmikuuta 2022 antamansa päätöslauselman kansallisten verouudistusten vaikutuksesta EU:n talouteen[footnoteRef:18], [18:  EUVL C 342, 6.9.2022, s. 14.] 

–	ottaa huomioon 10. maaliskuuta 2022 antamansa päätöslauselman suosituksista komissiolle elpymisstrategiaa tukevasta oikeudenmukaisesta ja yksinkertaisesta verotuksesta (heinäkuussa annetun komission toimintasuunnitelman ja sen alv:tä, yritysverotusta ja henkilöverotusta koskevien 25 hankkeen seuranta Euroopan parlamentissa)[footnoteRef:19], [19:  EUVL C 347, 9.9.2022, s. 211.] 

–	ottaa huomioon 4. lokakuuta 2022 antamansa päätöslauselman ”Uusien teknologioiden vaikutus verotukseen: krypto- ja lohkoketjuteknologiat”[footnoteRef:20], [20:  EUVL C 132, 14.4.2023, s. 15.] 

–	ottaa huomioon Taloudellisen yhteistyön ja kehityksen järjestön OECD:n 19. heinäkuuta 2013 julkaiseman toimintasuunnitelman ”Base Erosion and Profit Shifting” (BEPS),
[bookmark: _GoBack]–	ottaa huomioon lokakuussa 2015 annetut OECD:n ja G20-maiden BEPS‑toimintasuunnitelman loppuraportit,
–	ottaa huomioon 8. lokakuuta 2021 OECD:n ja G20-maiden BEPS-toimenpiteitä koskevassa osallistavassa kehyksessä annetun julkilausuman ”Two-Pillar Solution to Address the Tax Challenges Arising from the Digitalisation of the Economy”, johon oli liittynyt ja jonka oli hyväksynyt 138 jäsentä 141 jäsenestä 16. joulukuuta 2022,
–	ottaa huomioon 14. lokakuuta 2020 OECD:n ja G20-maiden osallistavassa kehyksessä hyväksytyt raportit ensimmäisen ja toisen pilarin suunnitelmista sekä 12. lokakuuta 2020 julkaistun OECD:n taloudellisen analyysin ja vaikutustenarvioinnin ”Tax Challenges Arising from Digitalisation – Economic Impact Assessment” tulokset,
–	ottaa huomioon 20. joulukuuta 2021 OECD:n ja G20-ryhmän BEPS-toimenpiteitä koskevassa osallistavassa kehyksessä hyväksytyt maailmanlaajuisen 15 prosentin vähimmäisveron kansallista täytäntöönpanoa koskevat toisen pilarin mallisäännöt,
–	ottaa huomioon 16. elokuuta 2022 annetun Yhdysvaltojen lain 117–169, joka tunnetaan nimellä inflaation alentamislaki,
–	ottaa huomioon työjärjestyksen 54 artiklan,
–	ottaa huomioon budjettivaliokunnan kirjeen,
–	ottaa huomioon talous- ja raha-asioiden valiokunnan mietinnön (A9‑0000/2023),
A.	ottaa huomioon, että jäsenvaltiot voivat vapaasti päättää omasta talouspolitiikastaan ja erityisesti omasta veropolitiikastaan EU:n perussopimusten puitteissa; ottaa huomioon, että vaikka veropolitiikka on suurelta osin jäsenvaltioiden vastuulla, sisämarkkinat edellyttävät veropolitiikan määrittelyn koordinointia niiden yhdentymisen edistämiseksi;
B.	ottaa huomioon, että eurooppalaiset yritykset ovat voimakkaassa vastatuulessa nykyisen heikon taloudellisen ja sosiaalisen tilanteen vuoksi;
C.	ottaa huomioon, että BEPS-toimintasuunnitelmalla onnistuttiin saamaan aikaan maailmanlaajuinen yhteisymmärrys monista aggressiivisen verosuunnittelun torjuntaa koskevista kysymyksistä;
D.	ottaa huomioon, että EU on näyttänyt esimerkkiä kansainvälisten sopimusten saattamisessa osaksi monia verodirektiivejä, joilla parannetaan koordinointia ja EU:n toimia aggressiivisen verosuunnittelun torjumiseksi;
E.	ottaa huomioon, että 16. joulukuuta 2022 mennessä 138 valtiota, mukaan lukien kaikki EU:n jäsenvaltiot, oli sopinut kansainvälisen verojärjestelmän uudistamisesta kahden pilarin ratkaisulla;
F.	ottaa huomioon, että veropolitiikan hajanaisuus luo erilaisia esteitä kansalaisille ja yrityksille sisämarkkinoilla, erityisesti pienille ja keskisuurille yrityksille (pk-yritykset); katsoo, että nämä esteet vaikeuttavat rajatylittävää taloudellista toimintaa ja voivat vääristää sisämarkkinoita;
G.	ottaa huomioon, että velanoton suosiminen yhteisöverotuksessa mahdollistaa avokätiset korkomaksujen verovähennykset; toteaa, että oman pääoman ehtoisen rahoituksen kustannuksia ei voida vähentää samalla tavalla;
1.	muistuttaa, että EU:n jäsenvaltioiden välinen yhteistyö yhteisöverotuksen alalla ei ole tavoite sinänsä vaan pikemminkin väline sisämarkkinoiden täydentämiseksi, parantamiseksi ja kehittämiseksi edelleen;
2.	suhtautuu myönteisesti 23. maaliskuuta 2023 annettuihin Eurooppa-neuvoston päätelmiin, joissa kehotetaan yksinkertaistamaan yleistä sääntely-ympäristöä ja keventämään hallinnollista taakkaa, sekä 16. maaliskuuta 2023 annettuun komission tiedonantoon, jossa korostetaan, että EU:n verokehys on keskeinen tekijä kasvun ja yksityisten investointien tukemisessa erityisesti, koska sillä poistetaan rajatylittävien investointien verotuksellisia esteitä;
3.	korostaa, että on ensiarvoisen tärkeää torjua aggressiivisia voitonsiirtoja ja edistää samalla verotuksen oikeudenmukaisuutta, avoimuutta ja varmuutta sekä pitää verot tasolla, joka tukee kestävää talouskasvua;
4.	panee merkille vuodesta 2011 lähtien annetut lukuisat verodirektiivit, jotka ovat johtaneet oikeudenmukaisempaan, yksinkertaisempaan ja tehokkaampaan yhteisöverotukseen EU:ssa, ja yrityksille EU:ssa asetetut runsaslukuiset verotussäännösten noudattamisvelvoitteet[footnoteRef:21]; [21:  Ks. erityisesti veronkiertodirektiivit (ATAD I ja ATAD II), hallinnollisesta yhteistyöstä verotuksen alalla annetun direktiivin muutokset (DAC 1 – DAC 7), emo-tytäryhtiödirektiivin tarkistaminen, EU:n riitojenratkaisudirektiivi, julkista maakohtaista raportointia koskeva direktiivi ja pilaria 2 koskeva direktiivi. ] 

5.	pitää valitettavana, että jäsenvaltiot ovat panneet täytäntöön ja soveltaneet verodirektiivejä toisistaan poikkeavin tavoin, mikä heikentää sisämarkkinoiden moitteetonta toimintaa ja johtaa veropohjien vääristymiseen, byrokratian lisääntymiseen ja säännösten noudattamisesta aiheutuvien kustannusten nousuun;
EU:n yrityksille säännösten noudattamisesta aiheutuvan taakan keventäminen
6.	toteaa, että verosäännösten noudattamisesta suurille monikansallisille yrityksille aiheutuvat arvioidut kustannukset ovat noin kaksi prosenttia maksetuista veroista, kun taas pk-yritysten kohdalla arvio on noin 30 prosenttia maksetuista veroista; muistuttaa, että eurooppalaiset yritykset, erityisesti pk-yritykset, ovat talouskasvun ja työpaikkojen luomisen tärkeimpiä moottoreita;
7.	kehottaa komissiota esittämään kokonaisarvion toimista, joita yhteisöverotuksen alalla on toteutettu vuodesta 2011 lähtien, ja keventämään välittömästi yritysten taakkaa lykkäämällä sääntelyn täytäntöönpanoa ja viivyttämällä niitä verosäädöksiä, jotka lisäisivät tarpeettomasti jo nyt vaikeuksissa olevien yritysten kustannuksia; kehottaa komissiota tekemään verotusta koskevien uusien lainsäädäntöehdotusten kilpailukykytarkistuksia, kuten Eurooppa-neuvosto pyysi kaikkien uusien ehdotusten osalta tekemään 22. maaliskuuta 2023;
8.	suhtautuu myönteisesti Euroopan tulevaisuuskonferenssin 9. toukokuuta 2022 esittämään ehdotukseen kilpailukykytarkastuksesta, jotta voidaan analysoida muun muassa uuden verolainsäädännön vaikutuksia yrityksiin ja niiden liiketoimintaympäristöihin; odottaa malttamattomasti, että komission puheenjohtajan Ursula von der Leyenin 19. lokakuuta 2022 antaman ilmoituksen mukainen unionin sääntelyssä käyttöön otettava säännöllinen kilpailukykytarkastus pannaan täytäntöön;
9.	panee merkille Yhdysvaltojen inflaation alentamislain jälkeen uudelleen käynnistetyn keskustelun verokannustimista; kehottaa komissiota sallimaan verohyvityksiä koskevat kokeilut; korostaa kuitenkin, että kaikki päätökset olisi tehtävä koordinoidusti, jotta voidaan turvata sisämarkkinoiden toiminta;
10.	kehottaa jäsenvaltioita toteuttamaan toimia, jotta pääomainvestoinnit voidaan täysimääräisesti kirjata kuluiksi, ja tekemään poistoon perustuvia vähennyksiä koskevista säännöksistä pysyviä, jotta voidaan parantaa reaali-investointeja ja tukea Euroopan kilpailukykyä;
11.	kehottaa jäsenvaltioita korkean inflaatioasteen vuoksi käyttämään energian korkeampiin hintoihin perustuvat lisätulot suoraan yritysten ja erityisesti pk-yritysten taakan keventämiseen;
Toisen pilarin sopimus
12.	panee merkille OECD:n ja G20-ryhmän osallistavassa kehyksessä aikaansaadun kahden pilarin ratkaisun verotusoikeuksien jakamisesta ja tosiasiallisen 15 prosentin vähimmäisverokannan soveltamisesta monikansallisten yritysten maailmanlaajuisiin voittoihin;
13.	huomauttaa, että sen lisäksi, että yritykset joutuvat selviytymään epävakaasta liiketoimintaympäristöstä ja yhä useammista EU:n verodirektiiveistä, ne keskittävät taloudelliset ja henkilöresurssinsa toisen pilarin sääntöjen soveltamiseen; kehottaa komissiota antamaan yrityksille hengähdystauon ja riittävästi aikaa valmistautua mahdollisiin uusiin BEFIT-sääntöihin;
Kohti yksinkertaistettua yhteisöverojärjestelmää
14.	kehottaa komissiota ohjaamaan kaikkia jäsenvaltioita kohti yksinkertaistettua verojärjestelmää yritysten ja erityisesti pk-yritysten hallinnollisen taakan keventämiseksi; toteaa, että muita ratkaisuja erityisesti pk-yritysten hallinnollisen taakan keventämiseksi ovat palautusmenettelyjen, vähennysten ja oikeusriitojen yksinkertaistaminen;
15.	muistuttaa, että yhteisöverojärjestelmien monimutkaisen oikeudellisen kehyksen yksinkertaistaminen auttaa houkuttelemaan ulkomaisia suoria sijoituksia ja vähentää riskiä siitä, että yritykset siirtyvät EU:n ulkopuolisiin maihin;
16.	suhtautuu myönteisesti komission suunnitelmaan työstää BEFIT-ehdotusta, jonka odotetaan valmistuvan vuoden 2023 kolmannella neljänneksellä ja jonka tarkoituksena on laatia uusi ja yhtenäinen EU:n yhteisöverotuksen säännöstö, joka perustuu oikeudenmukaiseen, kattavaan ja tehokkaaseen veropohjan kaavamaiseen jakoon sekä yritysten tuloverotuksen yhteiseen veron perusteeseen ja joka tarjoaa selkeyttä ja ennustettavuutta yrityksille;
17.	toistaa näkemyksensä, että BEFIT-aloitetta olisi tuettava poliittisella prosessilla, jotta saadaan poliittista tukea muutokselle, ja että aloitteeseen olisi liitettävä perusteellinen vaikutustenarviointi;
18.	panee merkille komission vaikutustenarvioinnin kannanottopyynnössä esitetyt BEFIT‑tavoitteet yritysten häiriönsietokyvyn parantamiseksi yksinkertaistamalla monimutkaisia verosääntöjä ja vähentämällä säännösten noudattamisesta rajat ylittävää toimintaa harjoittaville EU:n yrityksille aiheutuvia kustannuksia, rajat ylittävien investointien esteiden poistamiseksi ja sisämarkkinoiden tekemiseksi kansainvälisten investointien kannalta houkuttelevammaksi kohteeksi, oikeudenmukaiselle ja kestävälle kasvulle suotuisan ympäristön luomiseksi tasoittamalla tietä hallinnon yksinkertaistamiseksi ja vakaiden verotulojen hankkimiseksi, mikä on erityisen tärkeää nykyisessä haastavassa taloustilanteessa;
19.	korostaa ajatusta keskitetystä palvelupisteestä, joka mahdollistaa yhden yhdistetyn veroilmoituksen tekemisen; kehottaa komissiota ottamaan käyttöön keskitetyn asiointipisteen BEFIT-sääntöjen soveltamiseksi testivaiheessa ja sisällyttämään sen BEFIT:n pysyväksi ominaisuudeksi, jos testivaihe onnistuu;
20.	panee merkille 11. toukokuuta 2022 annetun komission ehdotuksen, joka koskee velanoton suosimista yhteisöverotuksessa; pitää valitettavana neuvoston 6. joulukuuta 2022 tekemää päätöstä keskeyttää ehdotuksen tarkastelu; kehottaa neuvostoa käynnistämään uudelleen neuvottelut tästä ehdotuksesta;
21.	korostaa, että finanssipoliittisesti vastuullisella tavalla sovellettavat yksityisen tutkimus- ja kehitystoiminnan verokannustimet (esim. verohyvityksin, suuremmin verovähennyksin tai nopeutettuja poistoja koskevin järjestelyin) voivat auttaa kasvattamaan tutkimus- ja kehitystoimintaan liittyviä talouden kokonaismenoja, millä on usein myönteisiä ulkoisvaikutuksia; muistuttaa, että Euroopan investointipankin investointiraportin 2022–2023 mukaan yritysten tutkimus- ja kehitysmenot olivat 1,5 prosenttia EU:n BKT:stä vuonna 2020, kun taas Yhdysvalloissa ja Japanissa ne olivat 2,6 prosenttia; kehottaa komissiota esittämään arvion yksityisen tutkimus- ja kehitystoiminnan verokannustimista;
°
°	°
22.	kehottaa puhemiestä välittämään tämän päätöslauselman neuvostolle ja komissiolle.

[bookmark: _Toc112403851][bookmark: _Toc136873571]PERUSTELUT
Covid-19-pandemia ja sen jälkeen Venäjän hyökkäys Ukrainaan ovat aiheuttaneet valtavaa painetta eurooppalaisille yrityksille korkean inflaation, sulkutoimien sivuvaikutusten, toimitusketjuun liittyvien ongelmien ja raaka-aineiden niukkuuden muodossa. Kyseiset esteet ovat lisärasite EU:n yksityiselle sektorille, jolle aiheutui jo korkeita kustannuksia säännösten noudattamisesta EU:n aiemman verolainsäädännön vuoksi.
Näiden kahden kriisin seuraukset ovat olleet erityisen haitallisia eurooppalaisille pk-yrityksille, jotka muodostavat lähes kokonaisuudessaan Euroopan unionin (EU-28) muiden kuin rahoitusalan yritysten alan (99,8 prosenttia) ja joiden osuus EU-28:n kokonaistyöllisyysasteesta on kaksi kolmasosaa (66,6 prosenttia) mutta jotka ovat epäedullisessa kilpailuasemassa, koska säännösten noudattamisesta niille aiheutuvat kustannukset ovat suuremmat monikansallisiin yrityksiin verrattuna ja koska velanottoa suositaan yritysverotuksessa.
Eurooppalaisten yritysten, erityisesti pk-yritysten, kilpailukyvyn tukemiseksi esittelijä katsoo seuraavaa:
	Eurooppalaisiin yrityksiin kohdistuvaa sääntelytaakkaa olisi välittömästi kevennettävä lykkäämällä sääntelyn täytäntöönpanoa ja arvioimalla aiempien toimien vaikutusta yhteisöverotukseen ennen uuden lainsäädännön ehdottamista. On tärkeää ottaa huomioon Euroopan tulevaisuuskonferenssin täysistunnon ehdottama ”kilpailukykytarkastus”, jonka myös komission puheenjohtaja ja Eurooppa-neuvosto ovat ottaneet esille. Energian hintojen noususta saatavat ylimääräiset verotulot voisivat lieventää nykyisen korkean inflaatioasteen vaikutusta.
	Verohelpotusten ja muiden kannustimien käyttöä olisi harkittava eurooppalaisten yritysten nykyisen ja tulevan kilpailukyvyn tukemiseksi. Päätös tällaisten tukitoimenpiteiden käyttöönotosta olisi kuitenkin tehtävä koordinoidusti jäsenvaltioiden kesken, jotta ei vaaranneta sisämarkkinoiden toimintaa.
	Keskeinen tekijä eurooppalaisten yritysten, erityisesti pk-yritysten, hallinnollisen taakan keventämisessä on siirtyminen kohti yksinkertaistettua verojärjestelmää. Komission olisi ohjattava jäsenvaltioita palautusmenettelyjen, vähennysten ja oikeusriitojen yksinkertaistamiseen. Sääntelytaakan keventäminen parantaa eurooppalaisten yritysten häiriönsietokykyä, kannustaa kansainvälisiin investointeihin ja luo suotuisan ympäristön oikeudenmukaiselle ja kestävälle kasvulle.
	Kun otetaan huomioon tuleva BEFIT-ehdotus ja OECD:n toisen pilarin sääntöjen täytäntöönpano, komission olisi ajoitettava näiden sääntelypakettien täytäntöönpano siten, että eurooppalaisilla yrityksillä on riittävästi liikkumavaraa ja aikaa valmistautua muuttuvaan sääntely-ympäristöön.

